# Humanitārās fakultātes

**Vēstures katedra**

**LEKTORS**

**Galvenie uzdevumi un pienākumi**

1. Lektora galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Lektoram amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Lektora galvenie pienākumi ir:

2.1. veikt pētniecības darbu zinātnes nozarē Vēsture un arheoloģija;

2.2. lasīt lekcijas; vadīt seminārus, praktiskās nodarbības un laboratorijas darbus, organizēt pārbaudījumus savā studiju programmā;

2.3. publicēt/apstiprināt publicēšanai rakstus zinātniskajos izdevumos, kas indeksēti Web of Science un/vai SCOPUS datu bāzēs;

2.4. piedalīties Horizon 2020, ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā;

2.5. piedalīties ar referātu (mutiska prezentācija vai stenda referāts) starptautiskajās zinātniskajās konferencēs/kongresos, publicējot tēzes;

2.6. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.7. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.8. piedalīties/organizēt zinātnes popularizēšanas pasākumus, pārstāvot DU;

2.9. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Lektora amatā var ievēlēt personas ar doktora vai maģistra grādu zinātnes nozarē Vēsture un arheoloģija.

2. Angļu valodas prasme B1 līmenī.